CELEX: 32018D0280
Language: et
Date: 2018-02-23 00:00:00
Title: Nõukogu otsus (ÜVJP) 2018/280, 23. veebruar 2018, millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid

24.2.2018   
            
            
               ET
            
            
               Euroopa Liidu Teataja
            
            
               L 54/16
            
         NÕUKOGU OTSUS (ÜVJP) 2018/280,
   23. veebruar 2018,
   millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. oktoobril 2012 vastu otsuse 2012/642/ÜVJP (1).
            
         
               (2)
            
            
               Kõnealuse otsuse läbivaatamine näitas, et Valgevene vastu suunatud piiravate meetmete kehtivust tuleks pikendada 28. veebruarini 2019.
            
         
               (3)
            
            
               Peale selle leppis nõukogu kokku, et liikmesriigid võivad anda loa eksportida üksnes spordiüritustel või sporditreeningutel kasutatavaid teatavat tüüpi väikesekaliibrilisi sportvintpüsse, väikesekaliibrilisi spordipüstoleid ja väikesekaliibrilist laskemoona või pakkuda nendega seoses tehnilist abi või vahendusteenuseid, rahastamist või rahalist abi, ning rõhutas, et niisuguseid lube võib anda piiratud arvul ja ilma et see mõjutaks kohaldatavate lubade andmist käsitlevaid sätteid.
            
         
               (4)
            
            
               Otsust 2012/642/ÜVJP tuleks seetõttu vastavalt muuta.
            
         
               (5)
            
            
               Käesolevas otsuses sätestatud meetmete tõhususe tagamiseks peaks käesolev otsus jõustuma viivitamata,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2012/642/ÜVJP muudetakse järgmiselt.
   
               1)
            
            
               Artiklisse 2 lisatakse järgmised lõiked:
               „4.   Erandina artiklist 1 võivad liikmesriigid anda loa selliste väikesekaliibriliste sportvintpüsside, väikesekaliibriliste spordipüstolite ja sellise väikesekaliibrilise laskemoona müümiseks, tarnimiseks, üleandmiseks või eksportimiseks või nendega seotud tehnilise abi või vahendusteenuste, rahastamise või rahalise abi pakkumiseks, tingimusel et nimetatud püssid, püstolid ja laskemoon, mis on mõeldud kasutamiseks üksnes spordiüritustel või sporditreeningutel.
               Liit võtab vajalikke meetmeid, et määrata kindlaks käesoleva lõikega reguleeritavad asjakohased esemed.
               5.   Asjaomane liikmesriik teavitab teisi liikmesriike ja komisjoni oma kavatsusest anda lõike 4 kohane luba vähemalt kümme päeva enne loa andmist, sealhulgas teatatakse asjaomase varustuse tüüp ja kogus ja kasutusotstarve või seonduva abi või teenuste laad.“
            
         
               2)
            
            
               Artikkel 8 asendatakse järgmisega:
               „Artikkel 8
               1.   Käesolevat otsust kohaldatakse kuni 28. veebruarini 2019.
               2.   Käesolevat otsust vaadatakse pidevalt uuesti läbi ning vajaduse korral selle kehtivust pikendatakse või seda muudetakse, kui nõukogu leiab, et selle eesmärgid ei ole täidetud.“
            
         Artikkel 2
   Käesolev otsus jõustub Euroopa Liidu Teatajas avaldamise päeval.
   
      Brüssel, 23. veebruar 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  Nõukogu 15. oktoobri 2012. aasta otsus 2012/642/ÜVJP, mis käsitleb Valgevene vastu suunatud piiravaid meetmeid (ELT L 285, 17.10.2012, lk 1).